
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 14
                                                            din 30 ianuarie 2020
privind prelungirea unor contracte de închiriere, încheiate cu persoane juridice
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 423/10.01.2020 şi la Consiliul Local Sighișoara cu nr. 1.293/16.01.2020, de referatul de aprobare, înregistrat cu nr. 425/10.01.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având  în vedere cererea formulată de domnul Kiss Elod Zoltan, în calitate de administrator al S.C. MOBIL ARENA TRADE S.R.L., înregistrată la Municipiul Sighișoara cu nr. 214/08.01.2020, cu referire la prelungirea contractului de închiriere nr. 143/2018, așa cum a fost modificat și completat prin actul adițional nr. 1/2019, având ca obiect terenul ocupat de panoul de prețuri și construcția de lemn – scări acces la spațiul comercial, în suprafață de 2 mp., situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, pentru desfășurarea activității de comerț cu amănuntul al produselor de patiserie și produselor zaharoase, al cărui termen va expira la data de 31.01.2020;

Având  în vedere că se impune prelungirea contractului de închiriere nr. 2/2009, așa cum a fost modificat și completat prin actele adiționale nr. 1/2014 și nr. 2/2019, încheiat între Municipiul Sighișoara și S.C. DALIDA COM S.R.L., având ca obiect terenul în suprafață de 4 mp., situat în Municipiul Sighișoara, str. Trandafirilor, f.nr., pentru amplasarea unui chioșc în scopul difuzării presei și comercializării de produse nealimentare, al cărui termen va expira la data de 31.01.2020;

Având în vedere clauza din contractele de închiriere, al căror termen va expira la data de 31.01.2020, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 424/10.01.2020, prin care se propune prelungirea unor contracte de închiriere, încheiate cu persoane juridice;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                         H O T Ă R Ă Ş T E:
Art. 1. (1) Se aprobă prelungirea contractului de închiriere nr. 143/2018, încheiat cu S.C. MOBIL ARENA TRADE S.R.L., așa cum a fost modificat și completat prin actul adițional nr. 1/2019, având ca obiect terenul ocupat de panoul de prețuri și construcția de lemn – scări acces la spațiul comercial, în suprafață de 2 mp., situat în Municipiul Sighișoara, str. Hermann Oberth, nr. 15, înscris în C.F. nr. 7616 II, sub nr. top. 1837/I/II, pentru desfășurarea activității de comerț cu amănuntul al produselor de patiserie și produselor zaharoase, al cărui termen va expira la data de 31.01.2020.

(2) Chiria este cea stabilită prin contractul de închiriere și se va indexa cu indicele de inflație semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 2/2009, așa cum a fost modificat și completat prin actele adiționale nr. 1/2014 și nr. 2/2019, încheiat cu S.C. DALIDA COM S.R.L., având ca obiect terenul în suprafață de 4 mp., situat în Municipiul Sighișoara, str. Trandafirilor, f.nr., pentru amplasarea unui chioșc în scopul difuzării presei și comercializării de produse nealimentare, al cărui termen va expira la data de 31.01.2020.

(2) Chiria este cea stabilită prin contractul de închiriere și se va indexa cu indicele de inflație semestrial.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 3. Prelungirea contractelor de închiriere amintite la art. 1 și art. 2 din prezenta hotărâre se va face numai dacă societățile comerciale menționate, respectiv chiriașii, nu figurează cu debite restante faţă de Municipiul Sighişoara, la data încheierii contractului.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel    

                             Contrasemnează pentru legalitate
                   SECRETARUL GENERAL al municipiului,


           Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  3 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică ;

  1 ex. Biroul Juridic.
12 ex.

B.A. 

